Kui Lauri ja Timo filmimölast ning peaaegu kõik blogid, mida olen viimasel ajal lugenud, laulavad kiidulaulu filmile, siis mulle paraku "Rambo" ei meeldinud. Lihtsalt mage on. Minu jaoks põnevusfilmi kohta liiga ajuvaba. Komöödia võib veel teinekord olla nii ajuvaba, kui on tõesti hea huumor, aga põnevik mitte! Ei ole üldse kohe siukeste üliveriste märulite austaja. No ei ole huvitav jälgida, kuidas Rambo kõmmutab ühe koha peal seistes järjest maha sadakond kurjamit, ise seejuures sisuliselt viga saamata. Pinget on nii vähe. Oleks oodanud selgelt rohkem realistlikku tulemust umbes nagu näiteks Bourne'i või ka Bondi saaga viimane film olid. Kurb ikkagi, et film nii lahja on.    Tahaks siiski selle arvustuse positiivsema noodiga lõpetada austusest Sly vastu. Filmis on  siiski mõned vähesed helged hetked. Onelinerid on head, nt "Live for nothing, or die for something". See eriükslaste juht Lewis (näitleja nimega Graham McTavish) ajas lahedat teksti paadisõidu ajal ja Rambo ei teinud muud kui lihtsalt jälgis olukorda tuimalt, kui nad sõitsid kristlasi päästma. See stseen suutis, mis seal salata, ka mindki naerma ajada. Filmis on ka silmailu - üht kristlast mänginud Julie Benz on ju imekena naisterahvas! Silm puhkas teda nähes. Nii et päris kõige hullem "Rambo" ka ei ole.  Parem ikka kui "Spiderman" või "Harry Potter".    3,5/10